pythainlp/thailaw-v1.0 huggingface dataset:
คําสั่งนายทะเบียน

ที่ 46/2554

เรื่อง ให้บริษัทเปิดเผยข้อมูลเกี่ยวกับฐานะการเงินและผลการดําเนินงาน

ของบริษัทประกันวินาศภัย (ฉบับที่ 4)

---------------------------------------------------

ตามที่ได้เกิดเหตุอุทกภัยอันถือเป็นเหตุภัยพิบัติร้ายแรงของประเทศในเขตกรุงเทพมหานครและปริมณฑล ซึ่งเป็นเหตุการณ์ที่มีผลกระทบรุนแรงต่อสาธารณชนทําให้บริษัทไม่สามารถจัดทําและยื่นงบการเงินและรายงานเกี่ยวกับผลการดําเนินงานของบริษัทได้ภายในกําหนดเวลา ซึ่งสํานักงานคณะกรรมการกํากับและส่งเสริมการประกอบธุรกิจประกันภัยได้ขยายระยะเวลาการยื่นงบการเงินรายไตรมาสที่ผู้สอบบัญชีได้สอบทานแล้วของไตรมาสที่สามของปี พ.ศ. 2554 นั้น

เพื่อให้สอดคล้องกับประกาศสํานักงานดังกล่าว อาศัยอํานาจตามความในมาตรา 50/1 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับข้อ 4 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการเปิดเผยข้อมูลเกี่ยวกับฐานะการเงินและผลการดําเนินงานของบริษัทประกันวินาศภัย พ.ศ. 2551 นายทะเบียนจึงออกคําสั่งให้ขยายระยะเวลาการเปิดเผยข้อมูลฐานะการเงินและผลการดําเนินงานรายไตรมาสของไตรมาสที่สามของปี พ.ศ. 2554 ออกไปอีกสามสิบวันนับแต่วันครบกําหนดเดิม

ทั้งนี้ ตั้งแต่บัดนี้เป็นต้นไป

สั่ง ณ วันที่ 11 พฤศจิกายน พ.ศ. 2554

ประเวช องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 14/2551

เรื่อง ให้ใช้อัตราเบี้ยประกันภัยรถยนต์ภาคสมัครใจ สําหรับรถยนต์ที่ใช้แก๊สธรรมชาติเป็นเชื้อเพลิง

--------------------------------------------

          เพื่อสนับสนุนนโยบายของรัฐบาลที่ต้องการบรรเทาความเดือดร้อนของประชาชนในเรื่องน้ํามันเชื้อเพลิงมีราคาสูง จึงส่งเสริมให้เจ้าของรถปรับเปลี่ยนระบบเชื้อเพลิงที่ใช้ในรถยนต์จากน้ํามันเชื้อเพลิงเป็นแก๊สธรรมชาติ (Compressed Natural Gas: CNG) ฉะนั้น อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 14/2551 เรื่อง ให้ใช้อัตราเบี้ยประกันภัยรถยนต์ภาคสมัครใจ สําหรับรถยนต์ที่ใช้แก๊สธรรมชาติเป็นเชื้อเพลิง”


ข้อ ๒ คําสั่งนี้ให้ใช้บังคับตั้งแต่บัดนี้จนถึงวันที่ 30 มิถุนายน พ.ศ. 2552


ข้อ ๓ ให้บริษัทประกันภัยตามรายชื่อแนบท้ายคําสั่งนี้ให้ส่วนลดเบี้ยประกันภัย ในการรับประกันภัยรถยนต์ภาคสมัครใจทุกประเภทเป็นส่วนลดอื่นในอัตราร้อยละ 10 ของเบี้ยประกันภัยสุทธิสําหรับรถยนต์ที่ใช้แก๊สธรรมชาติเป็นเชื้อเพลิง (Natural Gas Vehicle: NGV)  ทั้งนี้ ผู้เอาประกันภัยต้องแสดงหลักฐานการติดตั้งจากสถานบริการที่ได้รับการรับรองมาตรฐานโดยหน่วยงานรัฐ


ผู้มีอํานาจลงนาม - สั่ง ณ วันที่ 18 มิถุนายน พ.ศ. 2551

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 19/2551

เรื่อง ให้ใช้อัตราเบี้ยประกันภัยรถยนต์ภาคสมัครใจ สําหรับรถยนต์ที่ใช้แก๊สธรรมชาติเป็นเชื้อเพลิง

(ฉบับที่ 2)

-------------------------------------------

ตามที่ นายทะเบียนได้มีคําสั่งที่ 14/2551 เรื่อง ให้ใช้อัตราเบี้ยประกันภัยรถยนต์ภาคสมัครใจ สําหรับรถยนต์ที่ใช้แก๊สธรรมชาติเป็นเชื้อเพลิง ลงวันที่ 18 มิถุนายน 2551 ให้บริษัทประกันภัย ที่มีรายชื่อแนบท้ายคําสั่งให้ส่วนลดเบี้ยประกันภัย ในการรับประกันภัยรถยนต์ภาคสมัครใจทุกประเภทเป็นส่วนลดอื่นในอัตราร้อยละ 10 ของเบี้ยประกันภัยสุทธิ สําหรับรถยนต์ที่ใช้แก๊สธรรมชาติเป็นเชื้อเพลิง (Natural Gas Vehicle: NGV) นั้น

เพื่อเพิ่มทางเลือกให้แก่ประชาชนที่ประสงค์จะทําประกันภัย ให้เพิ่มชื่อ “บริษัท เมืองไทยประกันภัย จํากัด (มหาชน)” ลงในเอกสารแนบท้ายคําสั่งนายทะเบียนที่ 14/2551 ลงวันที่ 18 มิถุนายน 2551

ทั้งนี้ให้ใช้บังคับ ตั้งแต่บัดนี้เป็นต้นไป

สั่ง ณ วันที่ 9 กรกฎาคม พ.ศ. 2551

จันทรา บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 28/2557

เรื่อง กําหนดแบบตารางกรมธรรม์ประกันภัยคุ้มครองผู้ประสบภัยจากรถเพิ่มเติม

-------------------------------------

         อาศัยอํานาจตามความในมาตรา 29 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งให้เพิ่มเติมแบบตารางกรมธรรม์ประกันภัยคุ้มครองผู้ประสบภัยจากรถ ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 28/2557 เรื่อง กําหนดแบบตารางกรมธรรม์ประกันภัยคุ้มครองผู้ประสบภัยจากรถเพิ่มเติม”


ข้อ ๒ ตารางกรมธรรม์ประกันภัยคุ้มครองผู้ประสบภัยจากรถตามแบบที่แนบท้ายคําสั่งนี้ ให้บริษัทใช้ได้เมื่อชําระค่าธรรมเนียมการขอรับความเห็นชอบและได้รับความเห็นชอบจากนายทะเบียนแล้ว


ข้อ ๓ บริษัทที่จะยื่นขอรับความเห็นชอบตารางกรมธรรม์ประกันภัยคุ้มครองผู้ประสบภัยจากรถตามข้อ 2 ได้จะต้องปฏิบัติให้อยู่ภายใต้เงื่อนไข ดังต่อไปนี้

         (1) จัดให้มีระบบเชื่อมโยงข้อมูลทางอิเล็กทรอนิกส์ เพื่อให้ผู้เสนอขายส่งข้อมูลการขอรับประกันภัยรถตามรายการที่แนบท้ายคําสั่งนี้ให้บริษัทพิจารณารับประกันภัย เมื่อบริษัทได้รับข้อมูลครบถ้วนและได้รับชําระเงินค่าเบี้ยประกันภัยแล้ว ผู้เสนอขายต้องดําเนินการจัดพิมพ์กรมธรรม์ประกันภัยพร้อมเงื่อนไขความคุ้มครองส่งมอบแก่ผู้ขอเอาประกันภัยทันที

         (2) จัดให้มีระบบการตรวจสอบและยืนยันความถูกต้อง เพื่อให้ผู้ขอเอาประกันภัยสามารถตรวจสอบกรมธรรม์ประกันภัยคุ้มครองผู้ประสบภัยจากรถได้ทันทีตั้งแต่เริ่มต้นสัญญาประกันภัยและตลอดอายุสัญญาประกันภัย

         (3) กําหนดสถานที่ตั้งจุดจําหน่ายกรมธรรม์ประกันภัยคุ้มครองผู้ประสบภัยจากรถต่อนายทะเบียนก่อนดําเนินการจําหน่าย ในกรณีที่มีการเปลี่ยนแปลง เพิ่ม หรือยกเลิกสถานที่จําหน่ายให้แจ้งต่อนายทะเบียนเป็นลายลักษณ์อักษรก่อนดําเนินการจําหน่าย  ทั้งนี้ ห้ามมิให้บริษัทจําหน่ายกรมธรรม์ประกันภัยคุ้มครองผู้ประสบภัยจากรถนอกสถานที่ตั้งที่ได้แจ้งต่อนายทะเบียนไว้

         (4) ยื่นรายงานการรับประกันภัยตามรายการและโครงสร้างข้อมูลตามประกาศนายทะเบียน เรื่อง ให้บริษัทรายงานการรับประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ผ่านสื่ออิเล็กทรอนิกส์ต่อนายทะเบียนทันทีหลังจากรับประกันภัย (real time)

         (5) กําหนดแนวทางการปฏิบัติตาม (1) (2) (3) และ (4) เป็นลายลักษณ์อักษร และ

         (6) จัดการให้ผู้เสนอขายกรมธรรม์ประกันภัยคุ้มครองผู้ประสบภัยจากรถตามคําสั่งนี้ ให้ปฏิบัติตามประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการเสนอขาย และการปฏิบัติหน้าที่ของตัวแทนประกันวินาศภัย นายหน้าประกันวินาศภัย หรือพนักงานของบริษัทในการเสนอขายกรมธรรม์ประกันภัย 200 สําหรับรายย่อย (ไมโครอินชัวรันส์) และกรมธรรม์ประกันภัยคุ้มครองผู้ประสบภัยจากรถ พ.ศ. 2556

         ในกรณีที่ปรากฏภายหลังว่า บริษัทฝ่าฝืนหรือไม่ปฏิบัติตาม (1) (2) (3) (4) (5) หรือ (6) นายทะเบียนสงวนสิทธิที่จะเพิกถอนการให้ความเห็นชอบที่ให้ไว้แล้ว

         ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 21 สิงหาคม พ.ศ. 2557

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 28/2557

เรื่อง กําหนดแบบตารางกรมธรรม์ประกันภัยคุ้มครองผู้ประสบภัยจากรถเพิ่มเติม

----------------------------------------------

          อาศัยอํานาจตามความในมาตรา 29 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งให้เพิ่มเติมแบบตารางกรมธรรม์ประกันภัยคุ้มครองผู้ประสบภัยจากรถ ดังต่อไปนี้


ข้อ ๑ คําสั่งนี้เรียกว่า “คําสั่งนายทะเบียน ที่ 28/2557 เรื่อง กําหนดแบบตารางกรมธรรม์ประกันภัยคุ้มครองผู้ประสบภัยจากรถเพิ่มเติม”


ข้อ ๒ ตารางกรมธรรม์ประกันภัยคุ้มครองผู้ประสบภัยจากรถตามแบบที่แนบท้ายคําสั่งนี้ ให้บริษัทใช้ได้เมื่อชําระค่าธรรมเนียมการขอรับความเห็นชอบและได้รับความเห็นชอบจากนายทะเบียนแล้ว


ข้อ ๓ บริษัทที่จะยื่นขอรับความเห็นชอบตารางกรมธรรม์ประกันภัยคุ้มครองผู้ประสบภัยจากรถตามข้อ 2 ได้จะต้องปฏิบัติให้อยู่ภายใต้เงื่อนไข ดังต่อไปนี้

          (1) จัดให้มีระบบเชื่อมโยงข้อมูลทางอิเล็กทรอนิกส์ เพื่อให้ผู้เสนอขายส่งข้อมูลการขอรับประกันภัยรถตามรายการที่แนบท้ายคําสั่งนี้ให้บริษัทพิจารณารับประกันภัย เมื่อบริษัทได้รับข้อมูลครบถ้วนและได้รับชําระเงินค่าเบี้ยประกันภัยแล้ว ผู้เสนอขายต้องดําเนินการจัดพิมพ์กรมธรรม์ประกันภัยพร้อมเงื่อนไขความคุ้มครองส่งมอบแก่ผู้ขอเอาประกันภัยทันที

          (2) จัดให้มีระบบการตรวจสอบและยืนยันความถูกต้อง เพื่อให้ผู้ขอเอาประกันภัยสามารถตรวจสอบกรมธรรม์ประกันภัยคุ้มครองผู้ประสบภัยจากรถได้ทันทีตั้งแต่เริ่มต้นสัญญาประกันภัยและตลอดอายุสัญญาประกันภัย

          (3) กําหนดสถานที่ตั้งจุดจําหน่ายกรมธรรม์ประกันภัยคุ้มครองผู้ประสบภัยจากรถต่อนายทะเบียนก่อนดําเนินการจําหน่าย ในกรณีที่มีการเปลี่ยนแปลง เพิ่ม หรือยกเลิกสถานที่จําหน่ายให้แจ้งต่อนายทะเบียนเป็นลายลักษณ์อักษรก่อนดําเนินการจําหน่าย  ทั้งนี้ ห้ามมิให้บริษัทจําหน่ายกรมธรรม์ประกันภัยคุ้มครองผู้ประสบภัยจากรถนอกสถานที่ตั้งที่ได้แจ้งต่อนายทะเบียนไว้

          (4) ยื่นรายงานการรับประกันภัยตามรายการและโครงสร้างข้อมูลตามประกาศนายทะเบียน เรื่อง ให้บริษัทรายงานการรับประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ผ่านสื่ออิเล็กทรอนิกส์ต่อนายทะเบียนทันทีหลังจากรับประกันภัย (real time)

          (5) กําหนดแนวทางการปฏิบัติตาม (1) (2) (3) และ (4) เป็นลายลักษณ์อักษร และ

          (6) จัดการให้ผู้เสนอขายกรมธรรม์ประกันภัยคุ้มครองผู้ประสบภัยจากรถตามคําสั่งนี้ ให้ปฏิบัติตามประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการเสนอขาย และการปฏิบัติหน้าที่ของตัวแทนประกันวินาศภัย นายหน้าประกันวินาศภัย หรือพนักงานของบริษัทในการเสนอขายกรมธรรม์ประกันภัย 200 สําหรับรายย่อย (ไมโครอินชัวรันส์) และกรมธรรม์ประกันภัยคุ้มครองผู้ประสบภัยจากรถ พ.ศ. 2556

          ในกรณีที่ปรากฏภายหลังว่า บริษัทฝ่าฝืนหรือไม่ปฏิบัติตาม (1) (2) (3) (4) (5) หรือ (6) นายทะเบียนสงวนสิทธิที่จะเพิกถอนการให้ความเห็นชอบที่ให้ไว้แล้ว

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 21 สิงหาคม พ.ศ. 2557

ประเวช  องอาจสิทธิกุล

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งกรมบังคับคดี

ที่ 175/2548

เรื่อง ผลการประชุมเจ้าหนี้ในคดีฟื้นฟูกิจการของลูกหนี้

-------------------------------

          เพื่อให้การพิจารณาผลการประชุมเจ้าหนี้ในคดีฟื้นฟูกิจการของลูกหนี้ดําเนินไปด้วย ความเรียบร้อย จึงได้มีคําสั่งดังต่อไปนี้

          ในกรณีที่เจ้าพนักงานพิทักษ์ทรัพย์ดําเนินการประชุมเจ้าหนี้ในคดีฟื้นฟูกิจการของ ลูกหนี้ไม่ว่าจะเป็นการประชุมเพื่อพิจารณา หรือปรึกษาหารือในหัวข้อใดก็ตาม ให้เจ้าพนักงานพิทักษ์ ทรัพย์รายงานผลการประชุมพร้อมกับส่งสํานวนการประชุมเจ้าหนี้นั้นให้อธิบดีกรมบังคับคดีพิจารณา อย่างช้าภายในวันทําการรุ่งขึ้นนับแต่ได้มีการประชุมเจ้าหนี้ดังกล่าวก่อนที่เจ้าพนักงานพิทักษ์ทรัพย์จะดําเนินการตามผลการประชุมเจ้าหนี้นั้นต่อไป

          ทั้งนี้ให้เจ้าพนักงานพิทักษ์ทรัพย์ถือปฏิบัติโดยเคร่งครัด


ผู้มีอํานาจลงนาม -                                                                                             สั่ง ณ วันที่ 25 เมษายน พ.ศ. 2548

 

                                                                                            (ลงชื่อ) ไกรสร บารมีอวยชัย

                                                                                            (นายไกรสร บารมีอวยชัย)

                                                                                                  อธิบดีกรมบังคับคดี
คําสั่งกรมบังคับคดี

ที่ 453/2548

เรื่อง การประเมินราคาเพื่อประกอบการขายทอดตลาดทรัพย์สินในส่วนกลาง

--------------------------------------

          เพื่อให้การประเมินราคาทรัพย์สินประกอบการขายทอดตลาดในคดีแพ่งในส่วนกลาง ด้วยความเรียบร้อย รวดเร็ว และมีประสิทธิภาพยิ่งขึ้น จึงมีคําสั่งดังต่อไปนี้ 


ข้อ ๑ ให้ยกเลิกคําสั่งกรมบังคับคดีที่ 267/2548 ลงวันที่ 8 มิถุนายน 2548 เรื่อง การ ประเมินราคาเพื่อประกอบการขายทอดตลาดทรัพย์ในส่วนกลาง


ข้อ ๒ เมื่อเจ้าพนักงานบังคับคดียึดอสังหาริมทรัพย์ซึ่งมีราคาประเมินขณะยึดตั้งแต่ 5,000,000 บาท (ห้าล้านบาท) ขึ้นไปหรือมีราคาต่ํากว่า 5,000,000 บาท (ห้าล้านบาท) แต่เจ้าพนักงาน บังคับคดีเห็นสมควร ก่อนนําทรัพย์นั้นออกขายทอดตลาดให้เจ้าพนักงานบังคับคดีขอให้พนักงาน ประเมินราคาทรัพย์ สํานักงานวางทรัพย์กลาง ประเมินราคาทรัพย์ดังกล่าวและให้ใช้เป็นราคาประกอบ ดุลพินิจในการขายด้วยทุกกรณี


ข้อ ๓ ในการขายทอดตลาดห้องชุดซึ่งมีราคาประเมินขณะยึดต่ํากว่า 5,000,000 บาท (ห้าล้านบาท) ให้ใช้ราคาประเมินของหน่วยงานของรัฐที่มีหน้าที่ในการประเมินราคาที่ดินประกอบ ดุลพินิจในการขายทอดตลาดด้วย


ข้อ ๔ ให้พนักงานประเมินราคาทรัพย์ สํานักงานวางทรัพย์กลาง ประเมินราคาทรัพย์และแจ้งผล การประเมินให้เจ้าพนักงานบังคับคดีทราบภายใน 15 วันนับแต่ได้รับเรื่องไว้ ให้ผู้อํานวยการกองกวดขันดูแล ให้ ดําเนินการให้แล้วเสร็จในระยะเวลาดังกล่าว

          กรณีมีเหตุจําเป็นไม่สามารถดําเนินการตามระยะเวลาดังกล่าวได้ให้รายงานเพื่อขออนุญาตขยาย ระยะเวลาต่ออธิบดีกรมบังคับคดีหรือผู้ได้รับมอบหมาย

          หากไม่สามารถประกาศขายทอดตลาดได้ภายในระยะเวลาอันสมควรหรือมีการงด การขายทอดตลาดไว้เนื่องมาจากเหตุดังกล่าวให้ถือว่าเป็นความบกพร่องของพนักงานผู้ประเมิน หัวหน้าฝ่าย และผู้อํานวยการกองด้วย


ข้อ ๕ ให้เจ้าพนักงานพิทักษ์ทรัพย์ถือปฏิบัติโดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                  สั่ง ณ วันที่ 8 กันยายน 2548

 

                                                                                                       ไกรสร บารมีอวยชัย

                                                                                                 (นายไกรสร บารมีอวยชัย)

                                                                                                       อธิบดีกรมบังคับคดี
ประกาศนายทะเบียน

เรื่อง กําหนดแบบรายงานการรับประกันวินาศภัย และค่าสินไหมทดแทน

พ.ศ. 2560

-----------------------------------------------

          เพื่อรองรับคําสั่งคณะกรรมการกํากับและส่งเสริมการประกอบธุรกิจประกันภัยที่ 12/2560 เรื่อง ให้บริษัทยื่นรายงานการรับประกันวินาศภัยและค่าสินไหมทดแทน ลงวันที่ 28 พฤศจิกายน พ.ศ. 2560 และเพื่อให้การรายงานข้อมูลการรับประกันวินาศภัยและค่าสินไหมทดแทนตามระบบฐานข้อมูลการประกันภัย (Insurance Bureau System) เป็นไปอย่างถูกต้องและครบถ้วน

          อาศัยอํานาจตามความในข้อ 4 แห่งคําสั่งคณะกรรมการกํากับและส่งเสริมการประกอบธุรกิจประกันภัยที่ 12/2560 เรื่อง ให้บริษัทยื่นรายงานการรับประกันวินาศภัยและค่าสินไหมทดแทน ลงวันที่ 28 พฤศจิกายน พ.ศ. 2560 นายทะเบียนออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศนายทะเบียน เรื่อง กําหนดแบบรายงานการรับประกันวินาศภัยและค่าสินไหมทดแทน พ.ศ. 2560”


ข้อ ๒ ประกาศนี้ให้มีผลใช้บังคับตั้งแต่วันที่ 1 มกราคม พ.ศ. 2561 เป็นต้นไป


ข้อ ๓ รายงานการรับประกันวินาศภัยและค่าสินไหมทดแทน ให้เป็นไปตามแบบแนบท้ายประกาศนี้


ข้อ ๔ ให้ความในข้อ 2 (3) แห่งคําสั่งนายทะเบียน ที่ 35/2553 เรื่อง ให้บริษัทประกันวินาศภัยรายงานข้อมูลเกี่ยวกับธุรกิจ ลงวันที่ 9 กรกฎาคม พ.ศ. 2553 และคําสั่งนายทะเบียนที่ 38/2554 เรื่อง ให้บริษัทประกันวินาศภัยรายงานข้อมูลเกี่ยวกับธุรกิจ ลงวันที่ 10 สิงหาคม พ.ศ. 2554 เป็นอันยกเลิกในวันที่ 1 มกราคม พ.ศ. 2562


ผู้มีอํานาจลงนาม - ประกาศ ณ วันที่ 25 ธันวาคม พ.ศ. 2560

 

สุทธิพล  ทวีชัยการ

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
ประกาศนายทะเบียน

เรื่อง กําหนดแบบคําขอรับใบอนุญาต คําขอต่ออายุใบอนุญาต

และแบบใบอนุญาตเป็นนักคณิตศาสตร์ประกันภัย

ตามกฎหมายว่าด้วยการประกันวินาศภัย

พ.ศ. 2554

----------------------------------------------

          อาศัยอํานาจตามความข้อ 5 ข้อ 6 และข้อ 7 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการขอรับใบอนุญาต การขอต่ออายุใบอนุญาต และการออกใบอนุญาตเป็นนักคณิตศาสตร์ประกันภัย พ.ศ. 2551 นายทะเบียนออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศนายทะเบียน เรื่อง กําหนดแบบคําขอรับใบอนุญาต คําขอต่ออายุใบอนุญาต และแบบใบอนุญาตเป็นนักคณิตศาสตร์ประกันภัย ตามกฎหมายว่าด้วยการประกันวินาศภัย พ.ศ. 2554”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป 


ข้อ ๓ ให้ยกเลิกประกาศนายทะเบียน เรื่อง กําหนดแบบคําขอรับใบอนุญาต คําขอต่ออายุใบอนุญาต และแบบใบอนุญาตเป็นนักคณิตศาสตร์ประกันภัย ลงวันที่ 21 กรกฎาคม พ.ศ. 2551


ข้อ ๔ ให้ใช้แบบคําขอรับใบอนุญาตเป็นนักคณิตศาสตร์ประกันภัย คําขอต่ออายุใบอนุญาตเป็นนักคณิตศาสตร์ประกันภัย และใบอนุญาตเป็นนักคณิตศาสตร์ประกันภัย ตามแบบแนบท้ายประกาศนี้


ผู้มีอํานาจลงนาม - ประกาศ ณ วันที่ 11 ตุลาคม พ.ศ. 2554

 

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
ประกาศนายทะเบียน

เรื่อง กําหนดหลักสูตร วิชา การปฏิบัติงานด้านคณิตศาสตร์ประกันภัยของผู้ขอรับใบอนุญาต

เป็นนักคณิตศาสตร์ประกันภัย และรายชื่อสมาคมนักคณิตศาสตร์ประกันภัย

ตามกฎหมายว่าด้วยการประกันวินาศภัย

พ.ศ. 2554

--------------------------------------------

          อาศัยอํานาจตามความในมาตรา 78/3 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศนายทะเบียน เรื่อง กําหนดหลักสูตร วิชา การปฏิบัติงานด้านคณิตศาสตร์ประกันภัยของผู้ขอรับใบอนุญาตเป็นนักคณิตศาสตร์ประกันภัย และรายชื่อสมาคมนักคณิตศาสตร์ประกันภัย ตามกฎหมายว่าด้วยการประกันวินาศภัย พ.ศ. 2554”


ข้อ ๒ ประกาศนี้ให้ใช้บังคับตั้งแต่บัดนี้เป็นต้นไป


ข้อ ๓ ให้ยกเลิกประกาศนายทะเบียน เรื่อง กําหนดหลักสูตร วิชา การปฏิบัติงานด้านคณิตศาสตร์ประกันภัยของผู้ขอรับใบอนุญาตเป็นนักคณิตศาสตร์ประกันภัย และรายชื่อสมาคมนักคณิตศาสตร์ประกันภัย ลงวันที่ 28 เมษายน พ.ศ. 2551


ข้อ ๔ ให้ผู้สําเร็จการศึกษาในหลักสูตรระดับปริญญาตรีหรือสูงกว่า และสอบผ่านวิชาที่มีเนื้อหาวิชาดังต่อไปนี้ จากสถาบันการศึกษาที่ ก.พ. รับรองเป็นผู้สําเร็จการศึกษาทางคณิตศาสตร์ประกันภัยตามมาตรา 78/3 (1)

          (1) คณิตศาสตร์ประกันภัย หรือเทียบเท่า

          (2) ทฤษฎีความเสี่ยง หรือตัวแบบคณิตศาสตร์ประกันภัย หรือเทียบเท่า

          (3) ทฤษฎีดอกเบี้ย หรือคณิตศาสตร์การเงิน หรือเทียบเท่า

          (4) ทฤษฎีความน่าจะเป็น หรือเทียบเท่า

          (5) ทฤษฎีความน่าเชื่อถือและการแจกแจงการสูญเสีย หรือเทียบเท่า


ข้อ ๕ ให้ผู้ปฏิบัติงานในด้านดังต่อไปนี้ รวมกันมาแล้วไม่น้อยกว่าห้าปี เป็นผู้ปฏิบัติงานด้านคณิตศาสตร์ประกันภัยหรือสถิติที่เกี่ยวข้องกับการประกันภัยตามมาตรา 78/3 (1)

          (1) คํานวณความรับผิดตามกรมธรรม์ประกันภัย

          (2) วิเคราะห์ข้อมูลประสบการณ์ และสมมติฐานที่จําเป็นและเกี่ยวข้องโดยตรงกับการคํานวณความรับผิดตามกรมธรรม์ประกันภัย


ข้อ ๖ ให้สมาคมนักคณิตศาสตร์ประกันภัยแห่งประเทศไทย เป็นสมาคมนักคณิตศาสตร์ประกันภัยตามมาตรา 78/3 (2)


ข้อ ๗ ให้ผู้ได้รับใบอนุญาตเป็นนักคณิตศาสตร์ประกันภัยอยู่ในวันที่ประกาศนี้ มีผลใช้บังคับดําเนินการให้เป็นไปตามประกาศนี้ให้แล้วเสร็จภายในวันที่ 31 ธันวาคม พ.ศ. 2556 หากดําเนินการไม่แล้วเสร็จภายในกําหนดระยะเวลาดังกล่าว จะถือว่าขาดคุณสมบัติตามมาตรา 78/3


ผู้มีอํานาจลงนาม - ประกาศ ณ วันที่ 8 มิถุนายน พ.ศ. 2554

 

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
ประกาศนายทะเบียน

เรื่อง หลักเกณฑ์ วิธีการ และเงื่อนไข

การให้ความเห็นชอบเป็นผู้สอบบัญชีรับอนุญาตของบริษัทประกันวินาศภัย

พ.ศ. 2553

--------------------------------------------------

          อาศัยอํานาจตามความในข้อ 10 วรรคท้ายแห่งประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย ลงวันที่ 17 พฤศจิกายน พ.ศ. 2547 ซึ่งแก้ไขเพิ่มเติมโดยประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย (ฉบับที่ 2) ลงวันที่ 3 ตุลาคม พ.ศ. 2549 นายทะเบียนจึงออกประกาศไว้ดังต่อไปนี้


ข้อ ๑ ให้ยกเลิกประกาศนายทะเบียน เรื่อง หลักเกณฑ์ วิธีการ และเงื่อนไขการให้ความเห็นชอบเป็นผู้สอบบัญชีรับอนุญาตของบริษัทประกันภัย ลงวันที่ 6 ตุลาคม พ.ศ. 2546


ข้อ ๒ ในประกาศนี้

          “ผู้สอบบัญชีรับอนุญาตของบริษัทประกันวินาศภัย” หมายความว่า ผู้สอบบัญชีรับอนุญาตที่ทําหน้าที่ประเมินระบบควบคุมภายใน ระเบียบวิธีปฏิบัติในด้านลงทุนและด้านอื่น ๆ ที่เกี่ยวข้องหรือสัมพันธ์กันของบริษัทประกันวินาศภัย

          “บริษัทประกันวินาศภัย” หมายความว่า บริษัทประกันวินาศภัยตามกฎหมายว่าด้วยการประกันวินาศภัย


ข้อ ๓ ผู้สอบบัญชีที่ได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์ ให้ทําหน้าที่ลงลายมือชื่อในรายงานการตรวจสอบงบการเงินของนิติบุคคลประเภทที่กําหนดตามกฎหมายว่าด้วยหลักทรัพย์และตลาดหลักทรัพย์ ให้ถือว่าเป็นผู้ได้รับความเห็นชอบจากนายทะเบียนเป็นผู้สอบบัญชีรับอนุญาตของบริษัทประกันวินาศภัย


ข้อ ๔ ให้สํานักงานการตรวจเงินแผ่นดิน ที่ตรวจสอบบริษัทประกันวินาศภัยที่เป็นหน่วยงานของรัฐ ตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542 เป็นผู้สอบบัญชีรับอนุญาตที่ได้รับความเห็นชอบจากนายทะเบียนตามประกาศนี้ จนกว่านายทะเบียนจะกําหนดเปลี่ยนแปลงเป็นประการอื่น


ข้อ ๕ ผู้สอบบัญชีรับอนุญาตที่ได้รับความเห็นชอบเป็นผู้สอบบัญชีรับอนุญาตของบริษัทประกันภัยตามประกาศนายทะเบียนตามข้อ 1 ที่ยังไม่สิ้นระยะเวลาการให้ความเห็นชอบ สามารถทําหน้าที่ประเมินระบบควบคุมภายใน ระเบียบวิธีปฏิบัติในด้านลงทุนและด้านอื่น ๆ ที่เกี่ยวข้องหรือสัมพันธ์กันของบริษัทประกันวินาศภัยได้ จนกว่าสิ้นระยะเวลาการให้ความเห็นชอบ

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 3 มิถุนายน พ.ศ. 2553

 

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
ประกาศนายทะเบียน

เรื่อง กําหนดแบบคําขอรับใบอนุญาต คําขอต่ออายุใบอนุญาต ใบอนุญาต

เป็นผู้ประเมินวินาศภัย และรายงานการประเมินวินาศภัย

พ.ศ. 2553

------------------------------------------

          อาศัยอํานาจตามความในมาตรา 35/5 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับข้อ 4 ข้อ 5 ข้อ 6 และข้อ 9 แห่งประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขในการขอรับใบอนุญาต การอนุญาต การขึ้นทะเบียน และการขอต่ออายุใบอนุญาตเป็นผู้ประเมินวินาศภัย การตรวจสอบและประเมินวินาศภัยที่ต้องดําเนินการโดยผู้ประเมินวินาศภัย พ.ศ. 2552 นายทะเบียนจึงออกประกาศไว้ดังต่อไปนี้


ข้อ ๑ คําขอรับใบอนุญาตเป็นผู้ประกันวินาศภัย ให้เป็นไปตามแบบท้ายประกาศนี้


ข้อ ๒ คําขอต่ออายุใบอนุญาตเป็นผู้ประเมินวินาศภัย ให้เป็นไปตามแบบท้ายประกาศนี้


ข้อ ๓ ใบอนุญาตเป็นผู้ประเมินวินาศภัย ให้เป็นไปตามแบบท้ายประกาศนี้


ข้อ ๔ รายงานการประเมินวินาศภัย ให้เป็นไปตามแบบท้ายประกาศนี้

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 5 มีนาคม พ.ศ. 2553

 

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
ประกาศนายทะเบียน

เรื่อง หลักเกณฑ์ วิธีการ และเงื่อนไข การออกหุ้นบุริมสิทธิของบริษัทประกันวินาศภัย

พ.ศ. 2552

------------------------------------------------

          อาศัยอํานาจตามความในมาตรา 8 วรรคสอง แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนออกประกาศไว้ดังนี้


ข้อ ๑ ในประกาศนี้

          “บริษัท” หมายความว่า บริษัทประกันวินาศภัยตามกฎหมายว่าด้วยการประกันวินาศภัย

          “นายทะเบียน” หมายความว่า นายทะเบียนตามกฎหมายว่าด้วยการประกันวินาศภัย


ข้อ ๒ การออกหุ้นบุริมสิทธิของบริษัทให้เป็นไปตามกฎหมายว่าด้วยบริษัทมหาชนจํากัดและหลักเกณฑ์ เงื่อนไข ดังต่อไปนี้

          2.1 บริษัทที่จะออกหุ้นบุริมสิทธิต้องเป็นบริษัทมหาชนจํากัด

          2.2 ต้องเป็นการออกหุ้นใหม่เพื่อเพิ่มทุนของบริษัท

          2.3 หุ้นบุริมสิทธิที่ออกต้องมีลักษณะดังต่อไปนี้

          2.3.1 ไม่เป็นหุ้นบุริมสิทธิชนิดสะสมเงินปันผล

          2.3.2 มีสิทธิออกเสียงลงคะแนนเท่ากับหรือน้อยกว่าสิทธิออกเสียงลงคะแนนของหุ้นสามัญ

          2.3.3 เป็นหุ้นบุริมสิทธิที่ชําระค่าหุ้นเป็นเงิน

          2.4 บริษัทต้องได้รับความเห็นชอบจากนายทะเบียนในการออกหุ้นบุริมสิทธิ


ข้อ ๓ การออกหุ้นบุริมสิทธิของบริษัทให้มีวิธีการ และเอกสารหลักฐานดังต่อไปนี้

          3.1 ยื่นคําขอรับความเห็นชอบต่อนายทะเบียน

          3.2 สําเนาหนังสือเชิญประชุมผู้ถือหุ้นเกี่ยวกับการออกหุ้นบุริมสิทธิ

          3.3 รายงานการประชุมผู้ถือหุ้นเกี่ยวกับการออกหุ้นบุริมสิทธิ

          3.4 ข้อบังคับของบริษัท

          3.5 สําเนาคําขอจดทะเบียน หรือสําเนาคําขอจดทะเบียนเปลี่ยนแปลงเกี่ยวกับหุ้นบุริมสิทธิที่ยื่นต่อกรมพัฒนาธุรกิจการค้า กระทรวงพาณิชย์

          ทั้งนี้ นายทะเบียนอาจสั่งให้บริษัทส่งเอกสารหรือหลักฐานอื่น ๆ เพิ่มเติมเพื่อประกอบการพิจารณาได้

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 20 พฤศจิกายน พ.ศ. 2552

 

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน